Prijedlog ODLUKE VIJEĆA o porezu octroi de mer u najudaljenijim francuskim regijama /* COM/2014/0666 final - 2014/0308 (CNS) */





OBRAZLOŽENJE 1. KONTEKST PRIJEDLOGA Odredbe Ugovora o funkcioniranju Europske unije (UFEU) primjenjuju se na najudaljenije regije Unije. Međutim, najudaljenije francuske regije izvan su teritorijalne primjene direktiva o PDV-u i trošarinama. Odredbama Ugovora o funkcioniranju Europske unije, a posebno njegova članka 110., u načelu se u najudaljenijim francuskim regijama ne dopušta diferencirano oporezivanje lokalnih proizvoda i proizvoda iz matične Francuske, ostalih država članica ili trećih zemalja. Međutim, člankom 349. UFEU-a (bivši članak 299. stavak 2. Ugovora o EZ-u) predviđa se mogućnost uvođenja posebnih mjera u korist tih regija zbog stalnih ograničenja koja utječu na gospodarske i socijalne uvjete najudaljenijih regija. Te mjere odnose se na različite politike, a među ostalim i na fiskalnu politiku. Porez octroi de mer neizravni je porez koji se primjenjuje na pošiljke i uvoz robe u najudaljenijim francuskim regijama. U načelu se primjenjuje jednako na lokalno proizvedene proizvode i one koji su proizvedeni drugdje (proizvodi iz matične Francuske, ostalih država članica ili trećih zemalja). Odlukom Vijeća 2004/162/EZ od 10. veljače 2004. (kako je izmijenjena odlukama Vijeća 2008/439/EZ od 9. lipnja 2008. i 448/2011/EU od 19. srpnja 2011.), donesenom na temelju članka 299. stavka 2. Ugovora o EZ-u, Francuskoj se do 1. srpnja 2014. dopušta primjena izuzeća od poreza octroi de mer ili njegova smanjenja za određene proizvode koji su proizvedeni u najudaljenijim francuskim regijama (osim Svetog Martina). Prilog toj Odluci sadržava popis proizvoda na koje se mogu primjenjivati izuzeća od poreza ili smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 10, 20 ili 30 postotnih bodova, ovisno o proizvodu. Tim razlikama u oporezivanju cilj je nadoknaditi ograničenja s kojima se suočavaju najudaljenije regije i koje dovode do povećanja troškova proizvodnje, a time i cijene lokalno proizvedene robe. U nedostatku posebnih mjera lokalni proizvodi bit će manje konkurentni od uvezene robe, čak i uzimajući u obzir trošak prijevoza. Time bi se otežalo održavanje lokalne proizvodnje s višim troškovima proizvodnje. Odlukom Vijeća 2014/162/EU od 11. ožujka 2014. među ostalim proširena je primjena Odluke 2004/162/EZ na Mayotte od 1. siječnja 2014., datuma od kojeg Mayotte postaje najudaljenija regija i određuju se proizvodi na koje se može primjenjivati diferencirano oporezivanje u pogledu poreza octroi de mer i pod kojim ograničenjima. Na kraju, kako bi se Komisiji omogućilo razmatranje francuskog zahtjeva, Odlukom Vijeća 378/2014/UE od 12. lipnja 2014. produljeno je za šest mjeseci razdoblje primjene Odluke Vijeća 2004/162/EZ, do 31. prosinca 2014. umjesto do 1. srpnja 2014. Cilj je ovog prijedloga predvidjeti pravni okvir koji se primjenjuje za porez octroi de mer od 1. siječnja 2015. do 31. prosinca 2020. Njime se ponovno za šest mjeseci produljuje Odluka 2004/162/EZ kako bi se Francuskoj osiguralo dovoljno vremena da u svoje nacionalno pravo prenese odredbe nove Odluke Vijeća i predvidi novi pravni okvir koji se primjenjuje od 1. srpnja 2015. do 31. prosinca 2020. 2. ISHODI SAVJETOVANJA SA ZAINTERESIRANIM STRANAMA I ANALIZA UTJECAJA Odlukom Vijeća 2004/162/EZ od 10. veljače 2004. (kako je izmijenjena odlukama Vijeća 2008/439/EZ od 9. lipnja 2008., 448/2011/EU od 19. srpnja 2011., 2014/162/EU od 11. ožujka 2014. i 378/2014/EU od 12. lipnja 2014.), donesenom na temelju članka 378. stavka 2014. Ugovora o EZ-u, Francuskoj se do 31. prosinca 2014. dopušta primjena izuzeća od poreza octroi de mer ili njegova smanjenja za određene proizvode koji su proizvedeni u najudaljenijim francuskim regijama (osim Svetog Martina). Prilog toj Odluci sadržava popis proizvoda na koje se mogu primjenjivati izuzeća od poreza ili smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 10, 20 ili 30 postotnih bodova, ovisno o proizvodu. Odlukom 2004/162/EZ utvrđuju se razlozi za donošenje posebnih mjera među kojima su udaljenost, ovisnost o sirovinama i energiji, obveza stvaranja većih zaliha, malo lokalno tržište s niskom razinom izvozne djelatnosti itd. Kombinacija tih ograničenja podrazumijeva veće troškove proizvodnje, a stoga i veću proizvodnu cijenu robe proizvedene lokalno koja bez posebnih mjera ne bi bila jednako konkurentna kao roba proizvedena drugdje, čak i uzimajući u obzir trošak prijevoza potonje u francuske prekomorske departmane. Time bi se otežalo održavanje lokalne proizvodnje. Posebne mjere obuhvaćene Odlukom 2004/162/EZ stoga su osmišljene kako bi ojačale lokalnu industriju poboljšanjem njezine konkurentnosti. Francuska tijela uprave smatraju da su poteškoće s kojima se suočavaju najudaljenije francuske regije i dalje prisutne te su one od Europske komisije u dopisima u razdoblju od 25. siječnja do 7. lipnja 2013. zatražila zadržavanje sustava diferenciranog oporezivanja sličnog postojećem sustavu i nakon 1. srpnja 2014., sve do 31. prosinca 2020. Francuska tijela uprave ističu da su navedena ograničenja stalna, da je režimom oporezivanja predviđenim Odlukom Vijeća 2004/162/EZ omogućeno zadržavanje, a u nekim slučajevima i razvoj lokalne proizvodnje te da poduzećima primateljima potpore ne predstavlja rentu u okolnostima u kojima uvoz proizvoda na koje se primjenjuje diferencirano oporezivanje, globalno gledano, neprestano raste. Ispitivanje popisa proizvoda za koje francuska upravna tijela žele primjenu diferenciranog oporezivanja zahtijevalo je dugotrajan rad, a za svaki bi proizvod trebalo provjeriti opravdanost diferenciranog oporezivanja i njezinu razmjernost kako bi se osiguralo da se diferenciranim oporezivanjem ne može ugroziti cjelovitost i usklađenost pravnog poretka Unije, uključujući unutarnje tržište i zajedničke politike. Taj je posao bio dugotrajan zbog velikog broja predmetnih proizvoda (više stotina) i količine informacija koje treba prikupiti o ustroju tržištâ predmetnih proizvodâ: postojanje lokalne proizvodnje, postojanje znatnog „uvoza” (uključujući iz matične Francuske i ostalih država članica) koji može ugroziti održavanje lokalne proizvodnje, nepostojanje monopola ili kvazi-monopola lokalne proizvodnje, opravdavanje dodatnih troškova proizvodnje koji lokalne proizvode stavljaju u nepovoljniji položaj u odnosu na „uvezene” proizvode, potvrda da između diferenciranog oporezivanja i ostalih politika Unije ne postoji neusklađenost. Nadalje, zbog nepostojanja lokalne proizvodnje na koju bi se primjenjivao porez octroi de mer suvišno je uvrštavanje na popise proizvoda na koje se može primijeniti diferencirano oporezivanje. U pogledu definicije proizvoda koji se smatraju lokalnom proizvodnjom, općenito su u najvećoj mogućoj mjeri odabrani najprecizniji tarifni brojevi kombinirane carinske nomenklature. Međutim, u određenim slučajevima, za proizvode uvrštene na trenutačne popise proizvoda na koje se može primijeniti diferencirano oporezivanje odabrani su četveroznamenkasti tarifni brojevi carinske nomenklature ako nije bilo moguće utvrditi tarifne podbrojeve s više od četiri znamenke. U tom je slučaju moguće da odabrani četveroznamenkasti tarifni brojevi obuhvaćaju i proizvode koji se ne proizvode lokalno. Budući da je riječ o procjeni dodatnih troškova proizvodnje koji se žele nadoknaditi diferenciranim oporezivanjem, francuska upravna tijela dostavila su za svaki proizvod ili za svaku skupinu proizvoda, ako više proizvoda ima slične troškove proizvodnje, procjenu dodatnih troškova proizvodnje lokalnih poduzeća, i to: trošak nabave, plaće, veći troškovi energije, financijski troškovi kao posljedica većih zaliha, veći troškovi održavanja, nedovoljno iskorištavanje proizvodne opreme, veći financijski troškovi. Provjereno je da izračunani dodatni troškovi nisu bili niži od dopuštenog diferenciranog oporezivanja koje su zatražila francuska upravna tijela. Prijedlogom Odluke Vijeća, kao i Odlukom Vijeća 2004/162/EZ, Francuskoj se do 31. prosinca 2020. dopušta primjena izuzeća od poreza octroi de mer ili njegova smanjenja za određene proizvode koji su proizvedeni u najudaljenijim francuskim regijama (osim Svetog Martina). Prilog toj Odluci sadržava popis proizvoda na koje se mogu primjenjivati izuzeća od poreza ili smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 10, 20 ili 30 postotnih bodova, ovisno o proizvodu. U dijelu A Priloga navode se proizvodi za koje diferencirano oporezivanje ne smije prelaziti 10 postotnih bodova, u dijelu B proizvodi za koje diferencirano oporezivanje ne smije prelaziti 20 postotnih bodova te u dijelu C proizvodi za koje diferencirano oporezivanje ne smije prelaziti 30 postotnih bodova. Proizvodi navedeni u Prilogu u glavnom su isti proizvodi koji se navode u Prilogu Odluci Vijeća 2004/162/EZ. Međutim, nakon sveobuhvatnog preispitivanja popisa s njih su izbrisani brojni proizvodi koji se ne proizvode lokalno. Na popis proizvoda dodani su međutim proizvodi koji se ne navode u Odluci 2004/162/EZ, ali je u međuvremenu pokrenuta nova proizvodnja odnosno unaprijeđena stara proizvodnja tih proizvoda. Na kraju, određeni su proizvodi zadržani na popisu, ali s izmijenjenim dopuštenim diferenciranim oporezivanjem, naviše (npr. prijelaz iz dijela A u dio B Priloga) ili naniže (npr. prijelaz dijela C u dio B Priloga) kako bi se u obzir uzeo razvoj dodatnih troškova. U okviru postojećeg mehanizma mali lokalni proizvođači s godišnjim prihodom nižim od 550 000 eura mogu biti izuzeti od plaćanja poreza octroi de mer. Francuska je izrazila želju da se prag za izuzeće snizi na 300 000 eura. Uz snižavanje praga za izuzeće Francuska želi i pojednostavniti uvjete za izuzeće poduzećima čiji su godišnji prihodi niži od 300 000 eura. U okviru predloženog mehanizma gospodarski subjekti kojima su godišnji prihodi niži od tog praga ne bi bili obveznici poreza octroi de mer. Zauzvrat ne bi mogli odbiti prethodno plaćeni iznos tog poreza. Taj je mehanizam u pogledu PDV-a nalik postojećem mehanizmu za mala poduzeća predviđen člankom 282. i dalje Direktive o PDV-u 2006/112/EZ od 28. studenoga 2006. Čini se da takav mehanizam ne bi trebao biti sporan. U tom bi slučaju Francuska primjenjivala izuzeća ili smanjenja poreza iz članka 1. prijedloga na sve gospodarske subjekte kojima je godišnji prihod jednak ili veći od 300 000 eura. Zbog usklađenosti s pravilima poljoprivredne politike odbačena je primjena diferencijalnog oporezivanja za sve prehrambene proizvode za koje se dodjeljuju potpore predviđene poglavljem III. Uredbe (EU) br. 228/2013 Europskog parlamenata i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i osobito za posebne režime opskrbe. Svrha je te mjere spriječiti da se pojačanim oporezivanjem proizvoda subvencioniranih porezom octroi de mer ne umanji ili poništi učinak financijskih potpora uvedenih posebnim režimom opskrbe. S tim su ciljem francuska upravna tijela dala svoj pristanak za brisanje s popisa proizvoda na koje se može primijeniti diferencirano oporezivanje svih proizvoda za koje će se zatražiti primjena posebnog režima opskrbe za 2015. Ciljevi potpore društvenom i gospodarskom razvoju francuskih prekomorskih departmana, koji su već predviđeni Odlukom 2004/162/EZ, potvrđeni su zahtjevima povezanima sa svrhom poreza. Uključivanje prihoda od tog poreza u sredstva gospodarsko-financijskog režima francuskih prekomorskih departmana i njihova namjena strategiji gospodarskog i društvenog razvoja francuskih prekomorskih departmana kojom se promiču lokalne djelatnosti zakonski je propisana obveza. Prijedlogom se predviđa ponovno produljenje primjene Odluke 2004/162/EZ za šest mjeseci, do 30. lipnja 2015. Tom mjerom Francuskoj će se osigurati dovoljno vremena da u svoje nacionalno pravo prenese odredbe nove Odluke Vijeća. Razdoblje primjene novog mehanizma određeno je na pet godina i šest mjeseci. Međutim, bit će potrebno procijeniti njihove rezultate. U skladu s tim francuska upravna tijela najkasnije 31. prosinca 2017. Komisiji moraju dostaviti izvješće o primjeni predmetnog režima oporezivanja kako bi se provjerio utjecaj poduzetih mjera i njihov doprinos promicanju ili održavanju lokalnih gospodarskih djelatnosti, vodeći računa o ograničenjima s kojima se suočavaju najudaljenije regije te jesu li porezne olakšice koje je Francuska odobrila za lokalno proizvedene proizvode i dalje potrebne i razmjerne. Na temelju tog izvješća Komisija će Vijeću dostaviti izvješće i prema potrebi prijedlog prilagodbe odredaba ove Odluke kako bi se u obzir uzeli budući zaključci o tom pitanju. Kako bi se izbjegao pravni vakuum, ova Odluka primjenjuje se od 1. srpnja 2015. Ovom Odlukom Vijeća ne dovodi se u pitanje moguća primjena članaka 107. i 108. UFEU-a. 3. PRAVNI ELEMENTI PRIJEDLOGA Sažetak predloženih mjera Dopustiti Francuskoj primjenu izuzeća od poreza ili smanjenja poreza octroi de mer za određene lokalno proizvedene proizvode u najudaljenijim francuskim regijama Guadeloupe, Francuska Gvajana, Martinik, Mayotte i Reunion. Pravna osnova Članak 349. UFEU-a. Načelo supsidijarnosti Samo je Vijeće ovlašteno, na temelju članka 349. UFEU-a, za donošenje posebnih mjera kojima se pogoduje najudaljenijim regijama kako bi se utvrdili uvjeti za primjenu ugovorâ na te regije, uključujući zajedničke politike, zbog stalnih ograničenja koja utječu na gospodarske i socijalne uvjete najudaljenijih regija. Stoga je prijedlog u skladu s načelom supsidijarnosti. Načelo proporcionalnosti Prijedlog je u skladu s načelom proporcionalnosti iz sljedećih razloga: Prijedlogom su obuhvaćeni samo proizvodi za koje su dostavljeni dokazi o dodatnim troškovima lokalno proizvedenih proizvoda. Slično tome, najveća predložena razlika za svaki proizvod iz ovog prijedloga ograničena je na ono što je potrebno s obzirom na dodatne troškove svake predmetne lokalne proizvodnje. Stoga porezno opterećenje proizvoda uvezenih u najudaljenije francuske regije ne prelazi ono što je potrebno za nadoknadu smanjene konkurentnosti lokalno proizvedenih proizvoda. Odabir instrumenata Predloženi instrument: odluka Vijeća. Ostali instrumenti ne bi bili primjereni zbog sljedećeg: odstupanja odobrena u skladu s člankom 349. UFEU-a nalaze se u odlukama Vijeća. 4. UTJECAJ NA PRORAČUN Prijedlog ne utječe na proračun Europske unije. 2014/0308 (CNS) Prijedlog ODLUKE VIJEĆA o porezu octroi de mer u najudaljenijim francuskim regijama VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 349., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskog parlamenta[1], u skladu s posebnim zakonodavnim postupkom, budući da: (1) Odredbama Ugovora koje se primjenjuju na najudaljenije regije Unije, uključujući francuske prekomorske departmane (DOM), u načelu se ne dopušta diferencirano oporezivanje lokalnih proizvoda i proizvoda iz matične Francuske ili ostalih država članica. Međutim, člankom 349. Ugovora predviđa se mogućnost uvođenja posebnih mjera u korist tih regija zbog stalnih ograničenja koja utječu na gospodarske i socijalne uvjete najudaljenijih regija. (2) Stoga je potrebno donijeti posebne mjere kako bi se utvrdili uvjeti za primjenu Ugovora na te regije. Pritom se moraju uzeti u obzir posebne značajke i ograničenja tih regija, ali bez ugrožavanja cjelovitosti i dosljednosti pravnog poretka Zajednice, uključujući unutarnje tržište i zajedničke politike. Ograničenja s kojima se suočavaju najudaljenije regije Unije navode se u članku 349. Ugovora, a među kojima su udaljenost, ovisnost o sirovinama i energiji, obveza stvaranja većih zaliha, malo lokalno tržište s niskom razinom izvozne djelatnosti itd. Kombinacija tih ograničenja podrazumijeva veće troškove proizvodnje, a stoga i veću proizvodnu cijenu robe proizvedene lokalno koja bez posebnih mjera ne bi bila jednako konkurentna kao roba proizvedena drugdje, čak i uzimajući u obzir trošak prijevoza potonje u francuske prekomorske departmane. Time bi se otežalo održavanje lokalne proizvodnje. Neophodno je primijeniti posebne mjere radi kako bi se poboljšanjem konkurentnosti ojačala lokalna industrija. Odlukom Vijeća 2004/162/EZ Francuskoj se do 31. prosinca 2014. dopušta primjena izuzeća od poreza octroi de mer ili njegova smanjenja za određene proizvode koji su proizvedeni u najudaljenijim francuskim regijama Guadeloupe, Francuska Gvajana, Martinik, Reunion i od 1. siječnja 2014. Mayotte. Prilog toj Odluci sadržava popis proizvoda na koje se mogu primjenjivati izuzeća od poreza ili smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 10, 20 ili 30 postotnih bodova, ovisno o proizvodu. (3) Francuska je zatražila zadržavanje mehanizma sličnog onomu iz Odluke 2004/162/EZ od 1. siječnja 2015. te ističe da su navedena ograničenja stalna, da je režimom oporezivanja predviđenim Odlukom 2004/162/EZ omogućeno zadržavanje, a u nekim slučajevima i razvoj lokalne proizvodnje te da poduzećima primateljima potpore ne predstavlja rentu u okolnostima u kojima uvoz proizvoda na koje se primjenjuje diferencirano oporezivanje, globalno gledano, neprestano raste. (4) U tom je smislu Francuska za svaku predmetnu najudaljeniju regiju, tj. za Guadeloupe, Francusku Gvajanu, Martinik, Mayotte i Reunion, dostavila pet nizova popisa proizvoda za koje žele primjenu diferenciranog oporezivanja u iznosu od 10, 20 ili 30 postotnih bodova, ovisno o tome jesu li ili nisu lokalno proizvedeni. To se ne odnosi na najudaljeniju francusku regiju Sveti Martin. (5) Ovom Odlukom provode se odredbe članka 349. Ugovora i Francuskoj dopušta primjena diferenciranog oporezivanja na proizvode za koje je kao prvo dokazano postojanje lokalne proizvodnje, zatim postojanje znatnog uvoza robe (uključujući robe iz matične Francuske i ostalih država članica) koji može ugroziti održavanje lokalne proizvodnje i, na kraju, postojanje dodatnih troškova koji povećavaju cijenu lokalne proizvodnje u usporedbi s uvezenim proizvodima i time smanjuje konkurentnost lokalno proizvedenih proizvoda. Dopušteno diferencirano oporezivanje ne smije prekoračiti dokazane dodatne troškove. Primjenom tih načela omogućit će se provedba odredaba iz članka 349. Ugovora bez prekoračivanja onoga što je potrebno i bez stvaranja neopravdane prednosti u korist lokalne proizvodnje kako se ne bi ugrozila cjelovitost i usklađenost pravnog poretka Unije, uključujući zaštitu nenarušenog tržišnog natjecanja na unutarnjem tržištu i politike državne potpore. (6) Kako bi se malim poduzećima obveze pojednostavnile, izuzećima ili smanjenjima poreza bit će obuhvaćeni svi gospodarski subjekti kojima su godišnji prihodi jednaki ili veći od 300 000 eura. Gospodarski subjekti kojima su godišnji prihodi niži od tog praga nisu obveznici plaćanja poreza pod nazivom octroi de mer, ali zauzvrat ne mogu odbiti prethodno plaćeni iznos tog poreza. (7) Na isti je način zbog usklađenosti sa zakonodavstvom Zajednice odbačena primjena diferencijalnog oporezivanja za sve prehrambene proizvode za koje se dodjeljuju potpore predviđene poglavljem III. Uredbe (EU) br. 228/2013 Europskog parlamenta i Vijeća.[2] Cilj je te odredbe spriječiti da se pojačanim oporezivanjem proizvoda subvencioniranih porezom octroi de mer ne umanji ili poništi učinak financijskih potpora uvedenih posebnim režimom opskrbe. (8) Ciljevi potpore društvenom i gospodarskom razvoju francuskih prekomorskih departmana, koji su već predviđeni Odlukom 2004/162/EZ, potvrđeni su zahtjevima povezanima sa svrhom poreza. Uključivanje prihoda od tog poreza u sredstva gospodarsko-financijskog režima francuskih prekomorskih departmana i njihova namjena strategiji gospodarskog i društvenog razvoja francuskih prekomorskih departmana kojom se promiču lokalne djelatnosti zakonski je propisana obveza. (9) Potrebno je produljenje primjene Odluke 2004/162/EZ za šest mjeseci, do 30. lipnja 2015. Taj rok osigurat će Francuskoj dovoljno vremena da u svoje nacionalno pravo prenese ovu Odluku. (10) Razdoblje primjene mehanizma određeno je na pet godina i šest mjeseci, do 31. prosinca 2020., koji se podudara s datumom isteka postojećih smjernica u području regionalnih državnih potpora. Međutim, najprije će trebati procijeniti rezultate primjene tog mehanizma. U skladu s tim Francuska će najkasnije 31. prosinca 2017. dostaviti izvješće o primjeni režima oporezivanja kako bi se provjerio utjecaj poduzetih mjera i njihov doprinos održavanju, promicanju i razvoju lokalnih gospodarskih djelatnosti, vodeći računa o ograničenjima s kojima se suočavaju najudaljenije regije. Svrha je izvješća osobito provjeriti prelaze li porezne olakšice koje je Francuska odobrila za lokalno proizvedene proizvode ono što je nužno potrebno i da su te olakšice i dalje potrebne i razmjerne. Među ostalim treba sadržavati analizu o utjecaju predmetnog režima u pogledu razine cijena u najudaljenijim francuskim regijama. Na temelju tog izvješća Komisija će Vijeću dostaviti izvješće i prema potrebi prijedlog prilagodbe odredaba ove Odluke kako bi se u obzir uzeli zaključci o tom pitanju. (11) Kako bi se izbjegao pravni vakuum, ova Odluka primjenjuje se od 1. srpnja 2015. (12) Ovom se Odlukom ne dovodi u pitanje moguća primjena članaka 107. i 108. UFEU-a, DONIJELO JE OVU ODLUKU: Članak 1. 1. Odstupajući od članaka 28., 30 i 110. Ugovora, Francuskoj se do 31. prosinca 2014. dopušta primjena izuzeća od poreza ili smanjenja poreza octroi de mer za proizvode navedene u Prilogu koji su lokalno proizvedeni u najudaljenijim francuskim regijama Guadeloupe, Francuska Gvajana, Martinik, Mayotte i Reunion u smislu članka 349. Ugovora. Ta izuzeća ili smanjenja trebaju se uključiti u strategiju gospodarskog i društvenog razvoja predmetnih najudaljenijih regija, uz poštovanje odgovarajućeg okvira Zajednice, pridonijeti promicanju lokalnih djelatnosti i pritom ne utječu negativno na trgovinske uvjete u mjeri u kojoj je to suprotno zajedničkom interesu. 2. U odnosu na porezne stope koje se primjenjuju na slične proizvode koji nisu podrijetlom iz predmetnih najudaljenijih regija, primjenom potpunih izuzeća ili smanjenja predviđenih stavkom 1. ne smiju nastati razlike veće od: a) deset postotnih bodova za proizvode predviđene dijelom A Priloga; b) dvadeset postotnih bodova za proizvode predviđene dijelom B Priloga; c) trideset postotnih bodova za proizvode predviđene dijelom C Priloga. Francuska se obvezuje da izuzeća ili smanjenja koja se primjenjuju na navedene proizvode u Prilogu ne prelaze postotak koji je nužno potreban za održavanje, promicanje i razvoj lokalnih gospodarskih djelatnosti. 3. Francuska primjenjuje izuzeća ili smanjenja poreza iz dva prethodna stavka na gospodarske subjekte kojima je godišnji prihod jednak ili veći od 300 000 eura. Svi gospodarski subjekti kojima su godišnji prihodi niži od tog praga nisu obveznici poreza octroi de mer. Članak 2. Francuska upravna tijela na proizvode na koje je primijenjen poseban režim opskrbe predviđen poglavljem III. Uredbe (UE) br. 228/2013 primjenjuju isti režim oporezivanja kao i za lokalno proizvedene proizvode. Članak 3. Francuska odmah obavješćuje Komisiju o režimima oporezivanja predviđenima člankom 1. Francuska najkasnije do 31. prosinca 2017. Komisiji podnosi izvješće o primjeni režima oporezivanja iz članka 1. u kojem se navodi utjecaj poduzetih mjera i njihov doprinos održavanju, promicanju i razvoju lokalnih gospodarskih djelatnosti, vodeći računa o ograničenjima s kojima se suočavaju najudaljenije regije. Na temelju tog izvješća Komisija Vijeću dostavlja izvješće i prema potrebi prijedlog. Članak 4. U članku 1. stavku 1. Odluke 2004/162/EZ kako je izmijenjena Odlukom br. 378/2014/EU od 12. lipnja 2014. datum „31. prosinca 2014.” zamjenjuje se datumom „30. lipnja 2015.”. Članak 5. Primjena članaka 1. do 3. započinje 1. srpnja 2015. Primjena članka 4. započinje 1. siječnja 2015. Članak 6. Ova je Odluka upućena Francuskoj Republici. Sastavljeno u Bruxellesu Za Vijeće Predsjednik [1] SL C, , str. . [2] Uredba (EU) br. 228/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i stavljanju izvan snage Uredbe Vijeća (EZ) br. 247/2006 (SL L 78, 20.3.2013., str. 23.). PRILOG A. Popis proizvoda iz članka 1. stavka 2. točke (a) razvrstanih prema nomenklaturi Zajedničke carinske tarife[1] 1. Najudaljenija regija Guadeloupe 0105 11, 0201, 0203, 0207, 0208, 0305 49 80, 0702, 0705 19, 0706 10 00 10, 0707 00 05, 0709 60 10, 0709 60 99, 1106, 2103 30 90, 2103 90 30, 2209 00 91, 2505, 2712 10 90, 2804, 2806, 2811, 2814, 2853 00 10, 3808, 4407 10, 4407 21 do 4407 29, 4407 99, 7003 12 99, 7003 19 90, 7003 20, 8419 19. 2. Najudaljenija regija Francuska Gvajana 0105 11, 0702, 0709 60, 0805, 0807, 1006 20, 1006 30, 2505 10, 2517 10, 3824 50, 3919, 3920 43, 3920 51, 6810 11, 7215, 7606 osim 7606 91, 9405 60. 3. Najudaljenija regija Martinik 0105 11, 0105 12, 0105 15, 0201, 0203, 0207, 0208 10, 0209, 0305, 0403 osim 0403 10, 0405, 0706, 0707, 0709 60, 0709 99, 0710 osim 0710 90, 0711, 0801 11 do 0801 19, 0802 90, 0803, 0804 30, 0804 50, 0805, 0809 10, 0809 40, 0810 30, 0810 90, 0812, 0813, 0910 91, 1102, 1106 20, 1904 10, 1904 20, 2001, 2005 osim 2005 99, 2103 30, 2103 90, 2104 10, 2505, 2710, 2711, 2712, 2804, 2806, 2811 osim 2811 21, 2814, 2836, 2853 00 10, 2907, 3204, 3205, 3206, 3207, 3401, 3808, 3820, 4012 11, 4012 12, 4012 19, 4401, 4407 21 do 4407 29, 4408, 4409, 4415 20, 4421 90, 4811, 4820, 6306 12, 6306 19, 6306 30, 6902, 6904 10, 7006, 7003 12, 7003 19, 7113 do 7117, 7225, 7309, 7310 osim 7310 21, 7616 91, 7616 99, 8402 90, 8419 19, 8902, 8903 99, 9406. 4. Najudaljenija regija Mayotte 0407, 0702, 0704 90 90, 0705 19, 0709 99 10, 0707 00 05, 0708 90, 0709 30, 0709 60, 0709 93 10, 0709 99 60, 0714, 0801 11, 0801 12, 0801 19, 0803, 0804 30, 0805 10, 0904 11, 0904 12, 0905, 1806, 2309 90 osim 2309 90 96, 3925 10 00, 3925 90 80, 3926 90 90, 3926 90 97, 6901, 6902, 9021 21 90. 5. Najudaljenija regija Reunion 0105 11, 0105 12, 0105 13, 0105 15, 0207, 0208 10, 0208 90 30, 0208 90 98, 0209, 0301, 0302, 0303, 0304, 0305, 0403, 0405 osim 0405 10, 0406 10, 0406 90, 0407, 0408, 0601, 0602, 0710, 0711 90 10, 0801, 0803, 0804, 0805, 0806, 0807, 0808, 0809, 0810, 0811, 0812, 0813, 0904, 0909 31, 0910 99 99, 1101 00 15, 1106 20, 1108 14, 1604 14, 1604 19, 1604 20, 1701, 1702, 1903, 1904, 2001, 2002 10, 2004 10 10, 2004 10 91, 2004 90 50, 2004 90 98, 2005 10, 2005 20, 2005 40, 2006, 2007 osim 2007 99 97 10, 2103 20, 2103 90, 2104, 2201, 2309 90 osim 2309 90 35 i 2309 90 96 90, , 2710 19 81 do 2710 19 99, 3211, 3214, 3402, 3403 99, 3505 20, 3506 10, 3808 92, 3808 99, 3809, 3811 90, 3814, 3820, 3824, 3921 11, 3921 13, 3921 90 90, 3925 10, 3926 90, 4009, 4010, 4016, 4407 10, 4409 10, 4409 21, 4409 29, 4415 20, 4421, 4811, 4820, 6306, 6801, 6811 89, 7007 29, 7009 osim 7009 10, 7312 90, 7314 osim 7314 20, 7314 39, 7314 41, 7314 49 i 7314 50, 7606, 8310, 8418 50, 8418 69, 8418 91, 8418 99, 8421 21 do 8421 29, 8471 30, 8471 41, 8471 49, 8537, 8706, 8707, 8708, 8902, 8903 99, 9001, 9021 21 90, 9021 29, 9405, 9406, 9506 21, 9506 29, 9619. B. Popis proizvoda iz članka 1. stavka 2. točke (b) razvrstanih prema nomenklaturi Zajedničke carinske tarife 1. Najudaljenija regija Guadeloupe 0302, 0306 15, 0306 16, 0306 19, 0307 91, 0307 99, 0403, 0407, 0409, 0807 11, 0807 19 90, 1601, 1602 41 10, 1604 20 10, 1806 31, 1806 32 10, 1806 32 90, 1806 90 31, 1806 90 60, 1901 20, 1902 11, 1902 19, 1905, 2105, 2106, 2201 90, 2202 10, 2202 90, 2207 10, 2208 40, 2309 90 osim 2309 90 31 30, 2309 90 51 i 2309 90 96 90, 2523 29, 2828, 3101, 3102 90, 3103 90, 3104 20, 3105 20, 3208, 3209, 3305 10, 3401, 3402, 3406, 3917 osim 3917 10 10, 3919, 3920, 3923, 3924 10, 3925 10, 3925 30, 3925 90, 3926 90, 4418 10, 4418 20, 4418 90, 4818 10, 4818 20, 4818 30, 4818 90, 4821 10, 4821 90, 4823 40, 4823 61, 4823 69, 4823 70 10, 4910, 4911 10, 6303 12, 6303 91, 6303 92 90, 6303 99 90, 6306 12, 6306 19, 6306 30, 6810 osim 6810 11 10, 7213 10, 7213 91 10, 7214 20, 7214 99 10, 7308 30, 7308 40, 7308 90 59, 7308 90 98, 7309 00 10, 7310 10, 7310 21 11, 7310 21 19, 7310 29, 7314 osim 7314 12, 7610 10, 7610 90 90, 7616 99 90, 9001 40, 9404 10, 9404 21, 9406 00 20. 2. Najudaljenija regija Francuska Gvajana 0201, 0203, 0204, 0206 10 95, 0206 10 98, 0206 30, 0206 80 99, 0207 11, 0207 13, 0207 41, 0207 43, 0208 10, 0208 90 10, 0208 90 30, 0209 10 90, 0209 90, 0210 11, 0210 12, 0210 19, 0210 99, 0302, 0303 89, 0304, 0305 39 90, 0305 49 80, 0305 59 80, 0305 69 80, 0306 17, 0403 10, 0406 10, 0406 40, 0406 90, 0901 osim 0901 90, 1601, 1602, 1604 11 do 1604 20, 1605 10 do 1605 29, 1605 52 do 1605 54, 1905, 2001 90 10, 2001 90 20, 2001 90 40, 2001 90 70, 2001 90 92, 2001 90 97, 2006 00 10, 2006 00 31, 2006 00 35, 2006 00 38 81, 2006 00 38 89, 2006 00 91, 2006 00 99 99, 2008 11, 2008 99 osim 2008 99 48 19, 2008 99 48 99, 2008 99 49 80, 2103, 2105, 2106 90 98, 2201 , 2202, 2208 40, 2309 90 osim 2309 90 96 90, 2309 90 96 30, 2309 90 31 30, 2309 90 35, 2309 90 43, 2309 90 41 20, 2309 90 41 80 i 2309 90 51, 2828 90, 3208 90, 3209 10, 3402, 3809 91, 3923 osim 3923 10, 3923 40 i 3923 90, 3925, 3926 90, 4201, 4817, 4818, 4819 40, 4819 50, 4819 60, 4820 10, 4821 10, 4823 69, 4823 90 85, 4905 91, 4905 99, 4909, 4910, 4911, 5907, 6109, 6205, 6206, 6306 12, 6306 19, 6307 90 98, 6802 23, 6802 29, 6802 93, 6802 99, 6810 19, 6815, 7006 00 90, 7009, 7210, 7214 20, 7214 99, 7216, 7301, 7306, 7308 10, 7308 30, 7308 90, 7309, 7310 osim 7310 21 11 i 7310 21 19, 7314, 7326 90 98, 7411, 7412, 7604, 7607, 7610 10, 7610 90, 7612 10, 7612 90 30, 7612 90 80, 7616 91, 7616 99, 7907, 8211, 8421 21 00 90, 8537 10, 9404 21, 9405 20, 9405 40. 3. Najudaljenija regija Martinik 0210 11, 0210 12, 0210 19, 0210 20, 0210 99 41, 0210 99 49, 0210 99 51, 0210 99 59, 0302, 0303, 0304, 0306, 0307, 0403 10, 0406 10, 0406 90 50, 0407, 0408 99, 0409, 0601, 0602, 0603, 0604, 0702, 0704 90, 0705, 0710 90, 0807, 0811, 1601, 1602, 1604 20, 1605 10, 1605 21, 1605 62, 1702, 1704 90 61, 1704 90 65, 1704 90 71, 1806, 1902, 2005 99, 2105, 2106, 2201, 2202 10, 2202 90, 2208 40, 2309 osim 2309 90 96 30, 2517 10, 2523 21, 2523 29, 2811 21, 2828 10, 2828 90, 3101, 3102, 3103, 3104, 3105, , 3208, 3209, 3210, 3211, 3212, 3213, 3214, 3215, 3303, 3304, 3305, 3402, 3406, 3917,3919, 3920, 3921 11, 3921 19, 3923 21, 3923 29, 3923 30, 3924, 3925, 3926 10, 3926 30, 3926 90 92, 4418 10, 4418 20, 4418 90, 4818 10, 4818 20, 4818 30, 4818 40, 4818 90, 4819, 4821, 4823, 4902, 4907 00 90, 4909, 4910, 4911 10, 6103, 6104, 6105, 6107, 6109 10, 6109 90 20, 6109 90 90, 6203, 6204, 6205, 6207, 6208, 6805, 6810 11, 6810 19, 6810 91, 6811 81, 6811 82, , 7015 10, 7213, 7214, 7217, 7308, 7314, 7610, 8421 21, 8708 21 90, 8708 99 97, 8716 40, 8901 90 10, 9021 21, 9021 29, 9401 30, 9401 51, 9401 59, 9401 69, 9401 71, 9401 79, 9401 90, 9403, 9404 10, 9404 21, 9405 60. 4. Najudaljenija regija Mayotte 0301, 0302, 0303, 0304, 0305, 4407, 4409, 4414, 4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210, 7212 30, 7216 61 90, 7216 91 10, 7301, 7308 30 7312, 7314, 7326 90 98, 7606, 7610 10, 8310, 9401 69, 9401 90 30, 9403 20 80, 9403 40, 9406 00 31, 9406 00 38. 5. Najudaljenija regija Reunion 0306 11, 0306 16, 0306 17, 0306 21, 0306 26, 0306 27, 0307 11, 0307 19, 0307 59, 0409, 0603, 0604 20 40, 0604 90 91, 0604 90 99, 0709 60, 0901 21, 0901 22, 0910 11, 0910 12, 0910 30, 0910 91 10, 0910 91 90, 1516 20, 1601, 1602, 1605,1704, 1806, 1901, 1902, 1905, 2005 51, 2005 59, 2005 99 10, 2005 99 30, 2005 99 50, 2005 99 80, 2008 osim 2008 19 19 80, 2008 30 55 90, 2008 40 51 90, 2008 40 59 90, 2008 50 61 90, 2008 60 50 90, 2008 70 61 90, 2008 80 50 90, 2008 97 59 90 i 2008 99 49 80, 2105, 2106 90, 2208 40, 2309 10, 3208, 3209, 3210, 3212, 3301 12, 3301 13, 3301 24, 3301 29, 3301 30, 3401 11, 3917, 3920, 3921 90 60, 3923, 3925 20, 3925 30, 4012, 4418, 4818 10, 4819 10, 4819 20, 4821, 4823 70, 4823 90, 4909, 4910, 4911 10, 4911 91, 7216 61 10, 7308 osim 7308 90, 7309, 7310, 7314 20, 7314 39, 7314 41, 7314 49, 7314 50, 7326, 7608, 7610, 7616 91, 7616 99 90, 8419 19, 8528 51, 8528 71, 8528 72, 8528 73, 9401 osim 9401 10 i 9401 20, 9403, 9404 10, 9506 99 90. C. Popis proizvoda iz članka 1. stavka 2. točke (c) razvrstanih prema nomenklaturi Zajedničke carinske tarife 1. Najudaljenija regija Guadeloupe 0901 21, 0901 22, 1006 30, 1006 40, 1101, 1701, 2007, 2009 osim 2009 11 99 98, 2009 49 99 90, 2009 79 19 90, 2009 89 69 90, 2009 89 73 90, 2009 89 97 99, 2009 90 59 39 i 2009 90 59 90, 2208 70[2], 2208 90[3], 7009 91, 7009 92. 2. Najudaljenija regija Francuska Gvajana 1702, 2007, 2009 osim 2009 11 99 98, 2009 31 19 99, 2009 49 99 90, 2009 89 36 90, 2009 81 99 90 i 2009 90 98 80, 2203, 2208 70[4], 2208 90[5], 4403 49, 4403 99 95, 4407 22, 4407 29, 4407 99 96, 4409 29 91, 4409 29 99, 4418 10 10, 4418 10 90, 4418 20 10, 4418 20 80, 4418 40, 4418 50, 4418 60, 4418 90, 4420 10, 9403 40 10, 9406 00 11, 9406 00 20, 9406 00 38. 3. Najudaljenija regija Martinik 0901 21, 0901 22, 1006 30, 1006 40, 1101 00 11, 1101 00 15, 1701, 1901, 1905, 2006 00 10, 2006 00 35, 2006 00 91, 2007 osim 2007 10 99 15, 2007 99 33 15, i 2007 99 39 29, 2008 osim 2008 20 51, 2008 50 61 90, 2008 60 50 10, 2008 80 50 90, 2008 93 93 90, 2008 97 51 90, 2008 97 59 90, 2008 99 48 94, 2008 99 48 99, 2008 99 49 80 i 2008 99 99 90, 2009 osim 2009 11 99 96, 2009 11 99 98, 2009 19 98 99, 2009 29 99 90, 2009 39 39 19, 2009 39 39 99, 2009 49 30 91, 2009 49 30 99, 2009 49 91 90, 2009 69 51 10, 2009 79 11 91, 2009 79 11 99, 2009 89 97 99[6], 2009 89 99 99[7] i 2009 90 59 90[8], 2203, 2204 29, 2205, 2208 70[9], 2208 90[10], 7009 91, 7009 92, 7212 30, 9001 40. 4. Najudaljenija regija Mayotte 0401, 0403, 0406, 1601, 1602, 1901, 1905, 2105, 2201, 2202, 2203, 3301 29 11, 3301 29 31, 3401, 3402, 9404 29 90. 5. Najudaljenija regija Reunion 0905 10, 1512 19, 1514 19 90, 1515 29, 2009 osim 2009 11 99 96, 2009 19 98 99, 2009 29 99 90, 2009 39 31 19, 2009 69 19 10, 2009 69 51 10, 2009 79 19 90, 2009 79 98 20, 2009 89 69 90[11], 2009 89 73 90, 2009 89 97 99[12], 2009 89 99 99[13], 2009 90 51 80 i 2009 90 59[14], 2202 10, 2202 90, 2203, 2204 21 79, 2204 21 80, 2204 21 83, 2204 21 84, 2204 29 83, 2204 29 84, 2206 00 59, 2206 00 89, 2208 70[15], 2208 90[16], 2402 20, 7113, 7114, 7115, 7117, 7308 90, 9404 21 10, 9404 21 90, 9404 29 10, 9404 29 90. [1] Prilog I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.) kako je zadnje izmijenjena Provedbenom uredbom Komisije (EU) br. 1001/2013 od 4. listopada 2013. (SL L 290 od 31.10.2013.). [2] Samo proizvodi na osnovi ruma iz tarifnog broja 2208 40. [3] Samo proizvodi na osnovi ruma iz tarifnog broja 2208 40. [4] Samo proizvodi na osnovi ruma iz tarifnog broja 2208 40. [5] Samo proizvodi na osnovi ruma iz tarifnog broja 2208 40. [6] Kada je vrijednost Brix proizvoda veća od 20. [7] Kada je vrijednost Brix proizvoda veća od 20. [8] Kada je vrijednost Brix proizvoda veća od 20. [9] Samo proizvodi na osnovi ruma iz tarifnog broja 2208 40. [10] Samo proizvodi na osnovi ruma iz tarifnog broja 2208 40. [11] Kada je vrijednost Brix proizvoda veća od 20. [12] Kada je vrijednost Brix proizvoda veća od 20. [13] Kada je vrijednost Brix proizvoda veća od 20. [14] Kada je vrijednost Brix proizvoda veća od 20. [15] Samo proizvodi na osnovi ruma iz tarifnog broja 2208 40. [16] Samo proizvodi na osnovi ruma iz tarifnog broja 2208 40.